

**Ο ΚΟΑ στηρίζει τον Μαραθώνιο Λεμεσού**

Το μέλος του ΔΣ ΚΟΑ Κάλλη Χατζηιωσήφ παρευρέθηκε στη δημοσιογραφική διάσκεψη που παρέθεσε η ΟΠΑΠ Κύπρου, χορηγός του Μαραθωνίου Λεμεσού που θα διεξαχθεί 18-19 Μαρτίου. Η διάσκεψη έγινε την Τετάρτη 8 Μαρτίου 2023 στο Ολυμπιακό Μέγαρο και η κα. Χατζηιωσήφ εκπροσώπησε τον Οργανισμό και τον Πρόεδρο Ανδρέα Μιχαηλίδη.

Ο Κυπριακός Οργανισμός Αθλητισμού στηρίζει το σημαντικό αυτό δρομικό γεγονός και θα συμμετάσχει στον εταιρικό Μαραθώνιο των 5 χλμ. με πολυπληθή ομάδα γυμναστών από το ΑΓΟ (Αθλητισμός Για Όλους) Λεμεσού, μαζί με μέλη του ΔΣ και της Διεύθυνσης.